১৯৫৩-তে ম্যাক্কনেলের অধীনে প্রথম স্নাতক বাঙালি স্থপতি হিসেবে জুনিয়র অ্যাসিস্ট্যান্ট আর্কিটেক্ট পদে যোগদান করেন মাজহারুল ইসলাম (জন্ম ১৯২৩)। শিবপুর ইঞ্জিনিয়ারিং কলেজের ১৯৪৬ সালে পুরকৌশলে স্নাতক মাজহারুল ইসলাম ’৪৭ থেকে ’৫০ পর্যন্ত সিঅ্যান্ডবি দপ্তরে সহকারী প্রকৌশলী হিসেবে চাকরি করেন এবং সরকারি বৃত্তিতে ১৯৫০-৫৩ সময়কালে যুক্তরাষ্ট্রের অরেগন বিশ্ববিদ্যালয় থেকে স্থাপত্যে স্নাতক শিক্ষা সমাপন করে নতুন পদে যোগ দেন। উলেস্নখ্য, বৃত্তি নিয়ে আমেরিকায় স্থাপত্য অধ্যয়নের জন্য তিনি ১৯৪৭ সালেই মনোনীত হন; কিন্তু ভারত-পাকিসত্মান সৃষ্টিজনিত কারণে তা স্থগিত হয়ে যায় এবং পরবর্তীকালে ১৯৫০-এ তাঁর পক্ষে বৃত্তিটি পুনরুজ্জীবিত করা সম্ভব হয়। (উলেস্নখ্য যে, চলিস্নশের দশকে তৎকালীন ভারত সরকার যেসব বিজ্ঞান বা কারিগরি বিষয়ের শিক্ষাদানের সুযোগ ভারতবর্ষে নেই বা সীমিত সেসব বিষয়ে স্থানীয়দের প্রশিক্ষিত করার জন্য পোস্ট-ওয়ার স্কলারশিপ নামে একটি কর্মসূচি গ্রহণ করে; তারই আওতায় মাজহারুল ইসলাম মনোনীত হন। একই বৃত্তিতে তাঁর পূর্বে জে জে স্কুল অব আর্টসের স্নাতক অচ্যুত কানভিন্দে ও জহির উদ্দীন খাজা যথাক্রমে হার্ভার্ড ও লিভারপুল থেকে এম. আর্ক ও এমসিডি ডিগ্রি এবং শিবপুর ইঞ্জিনিয়ারিং কলেজ থেকে যন্ত্রকৌশলে স্নাতক হাবিব রহমান এমআইটি থেকে স্থাপত্যবিদ্যায় বি. আর্ক/এম.আর্ক অর্জন করেন। হাবিব রহমান সিপিডবিস্নউডিতে ভারত সরকারের প্রধান স্থপতি হিসেবে ১৯৭৪-এ অবসরগ্রহণ করেন। ভারত সরকার তাঁকে ১৯৫৫-তে পদ্মশ্রী এবং ১৯৭৪-এ পদ্মভূষণ খেতাবে ভূষিত করে।